পহেলগাঁও জঙ্গি হামলার ঘটনায় কেন্দ্র ও রাজ্য স্তরে জোড়া বৈঠক! সর্বদল বৈঠক ডাকল মোদি সরকার

ওয়েব ডেস্ক: পহেলগাঁও (Pahalgam) জঙ্গি হামলার ঘটনায় আজ সর্বদল বৈঠকের ডাক দিল কেন্দ্র। কেন্দ্র ও রাজ্য স্তরে জোড়া বৈঠকের ডাক দেওয়া হল। জানা যাচ্ছে, আজ সন্ধ্যে ৬টা নাগাদ কেন্দ্রের পক্ষ থেকে বসবে সর্বদল বৈঠক।

জানা যাচ্ছে, বৈঠকের সভাপতিত্ব করবেন প্রতিরক্ষামন্ত্রী রাজনাথ সিং (Rajnath Singh)। উপস্থিত থাকবেন স্বরাষ্ট্রমন্ত্রী অমিত শাহ। আর এই বৈঠক থেকেই ভারত কী কী পদক্ষেপ গ্রহণ করবে তা বৈঠক থেকে তুলে ধরা হবে। বৈঠক থেকে বক্তব্য রাখতে পারেন বিদেশমন্ত্রী এস জয়শঙ্কর (S.Jaisankar)।

আরও পড়ুন: পহেলগাঁও কাণ্ডে ভারতের কড়া জবাবের পর হুঙ্কার পাক মন্ত্রীদের!

কেন্দ্র রাজ্য এই সর্বভারতীয় বৈঠকে তৃণমূলের পক্ষ থেকে যোগ দিতে পারেন সুদীপ বন্দ্যোপাধ্যায়। পাশাপাশি এখনও পর্যন্ত জানা যাচ্ছে, বৈঠকে উপস্থিত থাকবেন আরজেডির মনোজ ঝাঁ, ডিএমকের ত্রিরুচি শিবা, শিব সেনার শ্রীকান্ত শিণ্ডে।

জানা যাচ্ছে, আজকের এই সর্বভারতীয় বৈঠকে উপস্থিত থাকবেন কংগ্রেসের সভাপতি তথা রাজ্যসভার বিরোধী দলনেতা মল্লিকার্জুন খাড়গে।

আমেরিকা সফরে গিয়েছিলেন লোকসভার বিরোধী দলনেতা রাহুল গান্ধী। কিন্তু পাহেলগাঁওয়ের জঙ্গি হামলার ঘটনা সামনে আসতেই আমেরিকা সফর কাটছাঁট করে ভারতে ফিরছেন রাহুল। আজ কেন্দ্র-রাজ্য সর্বদল বৈঠকে উপস্থিত থাকতে পারেন তিনিও।

তবে আজকের এই কেন্দ্র রাজ্য সর্বদল বৈঠকে উপস্থিত থাকবেন না প্রধানমন্ত্রী নরেন্দ্র মোদি। তিনি বিহারের মধুবনীতে সরকারি কর্মসূচিতে ব্যস্ত। যার জেরে আজকের এই বৈঠকে তিনি উপস্থিত থাকবেন না বলে জানা যাচ্ছে।

দেখুন অন্য খবর